b'\n_START_ARTICLE_\nSaw VII 3D\n_START_SECTION_\nJuoni\n_START_PARAGRAPH_\nKauppakeskuksessa v\xc3\xa4kijoukko todistaa, kuinka kaksi miest\xc3\xa4 ja yksi nainen ovat asetettu Jigsaw\xe2\x80\x99n \xe2\x80\x9dpeliin\xe2\x80\x9d. Miehet ovat sidottu ty\xc3\xb6p\xc3\xb6yt\xc3\xa4\xc3\xa4n, ja kummallakin on k\xc3\xa4sisirkkeli edess\xc3\xa4\xc3\xa4n. Molempien yhteinen rakastajatar, Dina, laskeutuu ylh\xc3\xa4\xc3\xa4lt\xc3\xa4 kolmatta sahaa kohti. Miehill\xc3\xa4 on kaksi vaihtoehtoa: he voivat joko uhrata itsens\xc3\xa4 pelastaakseen Dinan tai antaa t\xc3\xa4m\xc3\xa4n kuolla. Tajutesaan Dinan olevan valehteleva petturi, miehet pelastavat itsens\xc3\xa4 ja antavat Dinan kuolla. _NEWLINE_Kun Jill Tuck tajuaa Mark Hoffmanin selviytyneen t\xc3\xa4lle asettamastaan karhunrauta-ansasta, h\xc3\xa4n tapaa etsiv\xc3\xa4 Gibsonin ja tarjoutuu todistamaan Hoffmanin syylliseksi murhiin saadakseen poliisilta suojelua. Hoffman l\xc3\xa4hett\xc3\xa4\xc3\xa4 Gibsonille videon, jossa h\xc3\xa4n vakuuttaa lopettavansa pelit, jos Jill luovutetaan h\xc3\xa4nelle._NEWLINE_Ryhm\xc3\xa4 Jigsaw\xe2\x80\x99n ansoista selviytyneit\xc3\xa4 kokoontuu yhteen saadakseen tukea itseapu-gurulta Bobby Dagenilta, joka tunnetaan my\xc3\xb6s Jigsaw-selviytyj\xc3\xa4n\xc3\xa4. Dagen siepataan, ja h\xc3\xa4n palaa tajuihinsa hyl\xc3\xa4tyst\xc3\xa4 mielisairaalasta, jossa h\xc3\xa4nen tulee suorittaa teht\xc3\xa4vi\xc3\xa4 pelastaakseen vaimonsa ja yst\xc3\xa4v\xc3\xa4ns\xc3\xa4. Dagen kohtaa tarinoidensa julkaisijan Ninan, lakimiehens\xc3\xa4 Suzannen ja l\xc3\xa4heisen yst\xc3\xa4v\xc3\xa4ns\xc3\xa4 Calen, mutta ei pysty pelastamaan heit\xc3\xa4 ansoista. _NEWLINE_Gibson l\xc3\xb6yt\xc3\xa4\xc3\xa4 Hoffmanin komentokeskuksen, mutta Hoffmanin asettama ansa tappaa Gibsonin ja ryhm\xc3\xa4n poliiseja. Hoffman naamioituu yhdeksi uhreista ja onnistuu tunkeutumaan poliisiasemalle, jossa h\xc3\xa4n p\xc3\xa4\xc3\xa4see k\xc3\xa4siksi Jilliin. Hoffman asettaa Jillin karhunrauta-ansaan, josta t\xc3\xa4m\xc3\xa4 ei selviydy. _NEWLINE_Dagen l\xc3\xb6yt\xc3\xa4\xc3\xa4 vaimonsa ja joutuu suorittamaan testin, josta h\xc3\xa4n on kaikille uskotellut selvinneens\xc3\xa4 aiemmassa Jigsaw-koettelemuksessa. Todellisuudessa Dagen kehitti traagisen selviytymistarinan markkinoidakseen kirjaansa. Pelastaakseen vaimonsa h\xc3\xa4nen t\xc3\xa4ytyy kiinnitt\xc3\xa4\xc3\xa4 koukut rintalihaksiinsa ja vet\xc3\xa4\xc3\xa4 itsens\xc3\xa4 yl\xc3\xb6s saadakseen avaimen. H\xc3\xa4n ep\xc3\xa4onnistuu ketjujen repeydytty\xc3\xa4 rintalihasten l\xc3\xa4pi, ja h\xc3\xa4nen vaimonsa palaa el\xc3\xa4v\xc3\xa4lt\xc3\xa4 kuparisonnin sis\xc3\xa4ll\xc3\xa4._NEWLINE_Hoffman tuhoaa komentokeskuksensa ja suunnittelee pakenevansa kaupungista, mutta joutuu Lawrence Gordonin kaappaamaksi. Takauma paljastaa Jigsaw\xe2\x80\x99n pelastaneen tajuttoman Gordonin ja antaneen t\xc3\xa4lle jalkaproteesin t\xc3\xa4m\xc3\xa4n paettua kylpyhuoneesta ensimm\xc3\xa4isess\xc3\xa4 Saw-elokuvassa. Gordon avusti Jigsaw\xe2\x80\x99ta l\xc3\xa4\xc3\xa4ketieteellisi\xc3\xa4 operaatioita vaativissa teht\xc3\xa4viss\xc3\xa4. Jigsaw k\xc3\xa4ski Gordonia suojelemaan Jilli\xc3\xa4 ja kostamaan sille, joka vahingoittaisi t\xc3\xa4t\xc3\xa4. Gordon vangitsee Hoffmanin kylpyhuoneeseen ilman rautasahaa, toteaa pelin olevan ohi ja j\xc3\xa4tt\xc3\xa4\xc3\xa4 t\xc3\xa4m\xc3\xa4n kuolemaan.\n_START_SECTION_\nKuvaukset\n_START_PARAGRAPH_\nToisin kuin moni kaksiulotteisena filmattu ja j\xc3\xa4lkik\xc3\xa4teen 3D:ksi muutettu elokuva (kuten Muumi ja punainen pyrst\xc3\xb6t\xc3\xa4hti), Saw VII 3D tulee olemaan \xe2\x80\x9daidosti kolmiulotteinen\xe2\x80\x9d, eli elokuva kuvataan kolmiulotteisena, jolloin efektin pit\xc3\xa4isi olla yht\xc3\xa4 vakuuttava kuin tietokoneanimaatioissa. Saw-tuottaja Mark Berg selitt\xc3\xa4\xc3\xa4, ett\xc3\xa4 lavasteet ja sarjan tavaramerkkin\xc3\xa4 toimivat ansat suunnitellaan siten, ett\xc3\xa4 Saw VII 3D todella hy\xc3\xb6tyy syvyysvaikutelmasta. Monia tapahtumia tullaan seuraamaan uhrien silmien takaa ja jotkut asiat hy\xc3\xb6kk\xc3\xa4\xc3\xa4v\xc3\xa4t katsojan silmille. Tuottaja mainitsee esimerkkin\xc3\xa4, ett\xc3\xa4 Saw V:n heilurikohtaus olisi n\xc3\xa4ytt\xc3\xa4nyt komealta 3D:n\xc3\xa4._NEWLINE_3D-kamerana on Silicon Imaging SI-3D Stereoscopic Camera System'